Yrjö Sirolan Säätiö

Yrjö Sirolan Säätiö sr (YSS) on vuonna 1945 perustettu suomalainen säätiö, jonka ”kansalaisten ja kansalaisjärjestöjen kulttuuriharrastusten, julkaisutoiminnan, tieteellisen tutkimustyön ja kansansivistystyön edistäminen”.Yrjö Sirolan Säätiö Vasemmistopoliitikko ja kirjailija Yrjö Sirolan mukaan nimetty säätiö oli aiemmin lähellä kansandemokraattista ja kommunistista työväenliikettä. Vuosina 1946–1994 säätiö ylläpiti Sirola-opistoa. YSS on kuulunut vuodesta 1965 Kansan Sivistystyön Liittoon, joka on nykyisin lähellä Vasemmistoliittoa.

 Historia 
Ajatus valistustoimintaa tukevan säätiön perustamisesta nousi esiin Suomen kommunistisen puolueen talousosastolla alkuvuodesta 1945. SKP:n puoluetoimikunta hyväksyi esityksen 8. toukokuuta. Oikeusministeriön edellyttämän säädekirjan allekirjoittivat 31. toukokuuta Aili Mäkinen, Jaakko Kivi, Ville Pessi, Aimo Aaltonen ja Hertta Kuusinen. Silloinen oikeusministeri Urho Kekkonen vahvisti säätiön säännöt ja antoi luvan säätiön perustamiseen.

YSS:n alkupääoma saatiin talvi- ja jatkosodan aikana vasemmistolaisten mielipiteidensä vuoksi vankilassa olleilta henkilöiltä, joille eduskunnan maaliskuussa 1945 tekemällä päätöksellä maksettiin korvauksia kärsimyksistä. Edellä mainitut perustajat lahjoittivat säätiön alkupääomaksi 30 000 markkaa kukin, ja SKP:n puoluetoimikunta kehotti kaikkia korvauksiin oikeutettuja lahjoittamaan niistä YSS:lle 25 prosenttia.Kansan Sivistystyön Liitto ry 1964-,  Kansan Sivistystyön Liitto (doc)

Säätiön aiemman toiminnan keskipiste oli Sirola-opisto, joka toimi kansandemokraattisen työväenliikkeen opintotoiminnan keskuksena. 1990-luvun alussa YSS päätti kuitenkin lakkauttaa opiston ja myydä – vuonna 1954 Neuvostoliitolta ostamansa – Vanajanlinnan, jossa opisto oli toiminut.Säätiön historia Yrjö Sirolan Säätiö,  Säätiö oli tuossa vaiheessa lähellä konkurssia.Jarkko Mänttäri: Vasemmistoliiton Sirola-säätiö ei anna rahaa vaalityöhön, Kansan Uutiset 21.9.2009 Toimintojen uudistamisesta vapautui huomattavia pääomia muihin toimintoihin sijoitettavaksi. YSS ylläpiti aikanaan myös Helsingissä toiminutta Sirolan kirjeopistoa.

 Toiminta 
YSS on tukenut vasemmistolaista sivistystoimintaa monin tavoin perustamisestaan lähtien. 1940-luvulla säätiö muun muassa tuki kansandemokraattisten järjestöjen valistustoimintaa taloudellisesti, myönsi lainoja liikettä lähellä oleville tahoille ja osti uusien yritysten, kuten kustannusyhtiöiden, osakkeita. Nykyisin säätiö toimii ”Säätiö toteuttaa tarkoitustaan tukemalla taloudellisesti kirjapainojen ja kulttuuritalojen perustamista, sanomalehtien ja muiden painotuotteiden julkaisemista, kirjallisuuden kustantamista, kirjailijoiden ja taiteilijoiden kouluttamista, tieteellistä tutkimustyötä ja työväen perinteen keräämistä sekä kansansivistystyötä maassamme."Säätiön säännöt, Yrjö Sirolan Säätiö Alkuvuodesta 2006 YSS perusti yhdessä Vasemmistoliiton ja KSL:n kanssa Vasemmistofoorumi-ajatushautomon.Antero Eerola: Vasemmisto saa oman ajatushautomon, Verstas 22.3.2006, Vasemmistoliitto

YSS:n taseen mukaan sillä oli loppuvuodesta 2007 pääomaa hieman alle kolme miljoonaa euroa.Juha-Pekka Tikka: Martti Korhonen "haiskahtaa esteelliseltä" saamalleen vaalirahoitukselle, Ilta-Sanomat 15.7.2008 Suurin osa säätiön varoista on sijoitettu asunto-osakkeisiin. YSS omistaa myös muun muassa enemmistön Kansan Uutiset Oy:n osakkeista. Säätiö jakaa tukea vuosittain noin 80 000 euroa. YSS ei ole saanut valtionrahoitusta vuoden 1994 jälkeen, ja sitä ennen se oli tarkoitettu opintotoimintaan.

 Lähteet 

Aiheesta muualla
Yrjö Sirolan Säätiö

Luokka:Suomalaiset säätiöt
Luokka:Suomen Kansan Demokraattinen Liitto
Luokka:Suomen kommunistinen puolue
Luokka:Vasemmistoliitto